1 Korintiërs 11 - Heilige Bybel [Afrikaanse Bybel 1933/1953] - (1Ko 11)
Elke man wat bid of profeteer met iets op sy hoof, doen sy hoof oneer aan;
Want as 'n vrou se hoof nie bedek is nie, laat sy dan ook haar hare afsny; maar as dit vir 'n vrou lelik is om haar hare af te sny of te skeer, laat sy haar hoof bedek.
Want 'n man moet die hoof nie bedek nie, omdat hy die beeld en heerlikheid van God is; maar die vrou is die heerlikheid van die man.
Want die man is ook nie ter wille van die vrou geskape nie, maar die vrou ter wille van die man.
Daarom moet die vrou 'n aanduiding van gesag op die hoof hê ter wille van die engele.
En tog, in die Here is die man nie sonder die vrou nie, en die vrou ook nie sonder die man nie.
Want soos die vrou uit die man is, so is ook die man deur middel van die vrou; maar alles is uit God.
Oordeel self: Is dit betaamlik dat 'n vrou met onbedekte hoof tot God bid?
Of leer ook die natuur self julle nie dat as 'n man lang hare dra, dit vir hom 'n oneer is nie;
maar as 'n vrou lang hare dra, dit vir haar 'n eer is, omdat die lang hare vir haar gegee is as 'n bedekking?
Maar as iemand meen om twisgierig te wees, ons het nie so 'n gewoonte nie, en ook die gemeentes van God nie.
Want daar moet ook partyskappe onder julle wees, sodat die beproefdes onder julle openbaar kan word.
Het julle dan geen huise om in te eet en te drink nie? Of verag julle die gemeente van God, en maak julle die beskaamd wat nie het nie? Wat sal ek vir julle sê? Sal ek julle prys? Hierin prys ek julle nie.
Want ek het van die Here ontvang wat ek ook aan julle oorgelewer het, dat die Here Jesus in die nag waarin Hy verraai is, brood geneem het;
en nadat Hy gedank het, het Hy dit gebreek en gesê: Neem, eet; dit is my liggaam wat vir julle gebreek word; doen dit tot my gedagtenis.
Net so ook die beker ndie ete, met die woorde: Hierdie beker is die nuwe testament in my bloed; doen dit, so dikwels as julle daaruit drink, tot my gedagtenis.
Maar die mens moet homself beproef en so van die brood eet en uit die beker drink.
Want wie op onwaardige wyse eet en drink, eet en drink 'n oordeel oor homself, terwyl hy die liggaam van die Here nie onderskei nie.
Daarom is daar onder julle baie swakkes en sieklikes, en 'n aantal het ontslaap.
Want as ons onsself beoordeel het, sou ons nie geoordeel word nie.
en as iemand honger het, laat hom by die huis eet, sodat julle nie tot 'n oordeel saamkom nie. Die ander sake sal ek reël wanneer ek kom.